ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยวิธีการในการติดตั้งเครื่องกำเนิดรังสีพ.ศ. ๒๕๕๔ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๘ (๒)ของกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษวัสดุต้นกำลัง วัสดุพลอยได้หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ดังนี้ข้อ ๑ ระเบียบนี้เรียกว่าระเบียบคณะกรรมการพลังงานปรมาณูเพื่อสันติว่าด้วยวิธีการในการติดตั้งเครื่องกำเนิดรังสี พ.ศ. ๒๕๕๔ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปส่วนที่ ๑วิธีการในการติดตั้งเครื่องกำเนิดรังสี ข้อ ๓ ผู้ยื่นคำขออนุญาตผลิต มีไว้ในครอบครองหรือใช้พลังงานปรมาณูจากเครื่องกำเนิดรังสีต้องทำการติดตั้งเครื่องกำเนิดรังสีให้เป็นไปตามความในส่วนนี้ข้อ ๔ เครื่องกำเนิดรังสีต้องติดตั้งอยู่ในห้องที่สามารถลดอัตราการแผ่รังสีให้อยู่ในระดับปลอดภัยยกเว้นเครื่องกำเนิดรังสีชนิดเคลื่อนที่ได้ โดยกำหนดให้มีปริมาณรังสีดังนี้(๑) บริเวณที่มีผลกระทบถึงประชาชนต้องมีปริมาณรังสีไม่เกินสัปดาห์ละ๒๐ ไมโครซีเวิร์ต(๒) บริเวณปฏิบัติงานทางรังสีต้องมีปริมาณรังสีไม่เกินสัปดาห์ละ ๔๐๐ไมโครซีเวิร์ตข้อ ๕ เครื่องกำเนิดรังสีชนิดเคลื่อนที่ได้หากนำไปใช้ในห้องใดห้องหนึ่งอย่างถาวรห้องนั้นจะต้องสามารถป้องกันรังสีให้อยู่ในระดับที่ปลอดภัยตามข้อ๔ข้อ ๖ ห้องที่ติดตั้งเครื่องกำเนิดรังสีจะต้องมีสัญญาณไฟแสดงหน้าห้องขณะฉายรังสี ทั้งนี้ให้ยกเว้นเครื่องเอกซเรย์ฟันทั่วไปข้อ ๗ ห้องที่ติดตั้งเครื่องกำเนิดรังสีที่มีความต่างศักย์มากกว่า๑๕๐ กิโลโวลต์ จะต้องมีประตูที่สามารถเปิดปิดได้ทั้งจากด้านในและด้านนอกห้องซึ่งสามารถหยุดการฉายรังสีโดยอัตโนมัติทันทีที่ประตูเปิดหรือมีผู้ผ่านเข้าออกข้อ ๘ การนำเครื่องกำเนิดรังสีไปใช้นอกสถานที่อันนอกเหนือจากที่ระบุไว้ในข้อ๔ จะต้องทำการกั้นบริเวณเพื่อไม่ให้มีการได้รับปริมาณรังสีเกินกว่าค่าที่กำหนดในข้อ๔ และขอบเขตที่กั้นบริเวณรังสีต้องมีระดับรังสีไม่เกิน ๒๕ ไมโครซีเวิร์ตต่อชั่วโมงข้อ ๙ ห้องที่ติดตั้งเครื่องกำเนิดรังสีที่ใช้ในทางการแพทย์จะต้องสามารถมองเห็นผู้ป่วยได้จากตำแหน่งห้องควบคุมโดยผ่านทางระบบโทรทัศน์วงจรปิดหรือช่องมองกระจกตะกั่วตามความเหมาะสม ทั้งนี้ ปริมาณรังสี ณบริเวณที่เจ้าหน้าที่ปฏิบัติงานในห้องควบคุมต้องเป็นไปตามข้อ ๔ (๒)ข้อ ๑๐ ต้องติดตั้งสัญลักษณ์และเครื่องหมายแสดงบริเวณรังสีที่มีข้อความเป็นภาษาไทยโดยอาจมีภาษาอื่นด้วยก็ได้ณ จุดทางเข้าบริเวณรังสีพื้นที่ควบคุมข้อ ๑๑ พื้นที่ติดตั้งเครื่องกำเนิดรังสีประเภทที่๑ ต้องมีระบบเตือนภัย รวมทั้งวิธีปฏิบัติกรณีฉุกเฉิน ณ จุดที่เป็นทางเข้าและตำแหน่งอื่นๆ ที่เหมาะสมภายในพื้นที่ควบคุมด้วยข้อ ๑๒ สถานที่ติดตั้งหรือจัดเก็บเครื่องกำเนิดรังสีต้องไม่มีวัตถุระเบิดวัตถุไวไฟหรือวัตถุอื่นใดที่อาจก่อให้เกิดอันตรายต่อเครื่องกำเนิดรังสีส่วนที่ ๒วิธีการเพื่อความปลอดภัย ข้อ ๑๓ เครื่องกำเนิดรังสีต้องมีสวิตช์เปิดปิดเพื่อจ่ายกระแสไฟฟ้ากำลังเข้าเครื่องกำเนิดรังสีและต้องมีระบบป้องกันการเปิดปิดเครื่องเพื่อป้องกันมิให้ผู้ที่ไม่มีหน้าที่สามารถใช้งานเครื่องกำเนิดรังสีได้ข้อ ๑๔ ต้องมีการตรวจสอบความปลอดภัยทางรังสีตามที่กำหนดไว้ในข้อ๔ ข้อ ๗ หรือข้อ ๘ แล้วแต่กรณีข้อ ๑๕ เครื่องกำเนิดรังสีจะต้องมีฉลากแสดงชื่อผู้ผลิตรุ่น และหมายเลขเครื่องเป็นอย่างน้อยติดไว้ในตำแหน่งที่เห็นได้ชัดเจนประกาศณ วันที่ ๒๓ ธันวาคม พ.ศ. ๒๕๕๔กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๓/๒๖ มีนาคม ๒๕๕๕